Χριστουγεννιάτικα μπισκότα μπαχαρικών speculoos
Τα speculoos τα διεκδικούν και οι Ολλανδοί και οι Βέλγοι κι είναι λογικό: αυτά τα χριστουγεννιάτικα μπισκότα που περιέχουν διάφορα μπαχαρικά, είναι απλά τέλεια. Kαι τα φτιάχνεις σε ό,τι σχήμα θέλεις.
1 κουτ. σούπας κανέλα σε σκόνη , 1 κουτ. γλυκού γαρίφαλο σε σκόνη , 1/2 κουτ. γλυκού μοσχοκάρυδο, φρεσκοτριμμένο , 1/4 κουτ. γλυκού καρδάμωμο, κοπανισμένο (κακουλέ), 180 γρ. αλεύρι για όλες τις χρήσεις, 1/3 κουτ. γλυκού αλάτι, 1/2 κουτ. γλυκού μπέικιν πάουντερ, 3 1⁄2 κουτ. γλυκού από το μείγμα μπαχαρικών, 115 γρ. βούτυρο αγελάδας, σε θερμοκρασία δωματίου, κομμένο σε κομμάτια, 100 γρ. καστανή ζάχαρη, 100 γρ. ζάχαρη λευκή, κρυσταλλική, 1 αυγό, μεσαίου μεγέθους
Για να φτιάξουμε speculoos, ξεκινάμε ανακατεύοντας όλα τα μπαχαρικά σε ένα μπολάκι.Σε ένα μεγάλο μπολ ανακατεύουμε το αλεύρι με το αλάτι και το μπέικιν πάουντερ.Σε ένα άλλο μπολ βάζουμε το μαλακωμένο βούτυρο, τις ζάχαρες και 3 1⁄2 κουτ. γλυκού από το μείγμα μπαχαρικών και ανακατεύουμε καλά με ένα σύρμα ή με μαρίζ μέχρι να γίνει ένα ομοιογενές κρεμώδες μείγμα.Ρίχνουμε και το αυγό και συνεχίζουμε το ανακάτεμα, μέχρι να ενσωματωθεί.Προσθέτουμε το μείγμα του αλευριού στο μπολ με το μείγμα βουτύρου και ανακατεύουμε μέχρι να σχηματιστεί μια λεία ζύμη.Τυλίγουμε τη ζύμη σε μεμβράνη και την αφήνουμε στο ψυγείο 2-4 ώρες.Προθερμαίνουμε τον φούρνο στους 175°C στη λειτουργία του αέρα και καλύπτουμε με λαδόκολλα τη λαμαρίνα του φούρνου.Αλευρώνουμε μια λεία επιφάνεια και ανοίγουμε τη ζύμη με τον πλάστη σε φύλλο πάχους 0,5 εκ.Την κόβουμε με μαχαίρι σε τετράγωνα κομμάτια. Μπορούμε επίσης να χρησιμοποιήσουμε κουπάτ σε σχήματα της αρεσκείας μας. Τακτοποιούμε τα μπισκότα στο ταψί.Ψήνουμε για περίπου 12-14 λεπτά, μέχρι να σφίξουν.
Αλεύρι (ζύμες),Βούτυρο,Ζάχαρη